Ligjvënësit amerikanë përgatiten për të luftuar për të drejtën e abortit
Rrjedhja në shtyp e një opinioni paraprak të Gjykatës së Lartë, që mund të çojë në ndalimin e abortit, ka mobilizuar votuesit e të dyja palëve
Kongresi amerikan është tronditur nga një dokument i Gjykatës së Lartë amerikane, që rrodhi në shtyp, ku tregohet se gjykata mund të vendosë të rrëzojë vendimin e marrë për çështjen “Roe kundër Wade”, që legalizoi abortin në Shtetet e Bashkuara rreth 50 vite më parë. Siç njofton korrespondentja e Zërit të Amerikës, Katherine Gypson, republikanët konservatorë, që kanë punuar prej dekadash për këtë qëllim, e lavdëruan projektvendimin e gjykatës, kurse ligjvënësit demokratë u zotuan ta kundërshtojnë atë. Është rikthyer sërish në vëmendje një nga debatet më të nxehta të Amerikës. , tha Senatorja demokrate Elizabeth Warren. Edhe ata që e kundërshtojnë abortin reagojnë me emocion. , thotë Kristin, kundërshtare e të drejtës së abortit. Ligjvënësit demokratë kritikuan dokumentin, që zbuloi se shumica e anëtarëve të gjykatës më të lartë amerikane mbështesin heqjen e së drejtës për të abortuar. Nëse gjykata rrëzon vendimin historik të marrë 50 vjet më parë, që legalizoi abortin, demokratët thonë se kjo do të ketë një ndikim të gjerë. , tha Nënpresidentja Kamala Harris. Por, megjithëse nënpresidentja ka të drejtën e hedhjes së votës përcaktuese në Senat, duke i dhënë kështu kontrollin demokratëve, drejtuesi i shumicës në Senat, Chuck Schumer, nuk i ka votat e mjaftueshme për të miratuar një ligj, që do ta mbronte të drejtën e abortit në nivel federal. Ai tha se sidoqoftë do të kërkojë të votohet për këtë javën e ardhshme. , tha zoti Schumer. Rrëzimi i vendimit për çështjen Roe kundër Wade do ta vendoste temën në epiqendër të zgjedhjeve të mesmandatit. Në rang kombëtar, rreth 54% e amerikanëve mbështesin abortin e ligjshëm. Konservatorët kanë punuar me vite për të rrëzuar vendimin e çështjes Roe kundër Wade, dhe shumë mbështetën ish-Presidentin Donald Trump për shkak të gjykatësve anti-abort që ai emëroi në Gjykatën e Lartë. , tha John Thune, senator republikan. Por, kreu i republikanëve në Senat paralajmëroi se gjykatësit ende nuk kanë nxjerrë një opinion përfundimtar dhe se nuk duhet të influencohen nga rrjedhja në shtyp e një projektvendimi. , tha Senatori McConnell. Gjykata e Lartë amerikane pritet të publikojë një opinion përfundimtar gjatë javëve në vazhdim. Nëse merret vendimi i pasqyruar në dokumentin e rrjedhur në shtyp, kjo do ta bëjë pothuajse menjëherë të paligjshëm abortin në 13 shtete amerikane dhe do të çelë rrugën për 19 shtete të tjera që të miratojnë ligje për ta ndaluar këtë proçedurë.